Publication: Magyar Közlöny
Issue: MK-2001-39 (Year: 2001, Number: 39)
Era: 1990-2004
Section: 
Paragraph Index: 369

2. A gépjárművezetők a szolgálatba lépésük időpontjától kezdve kötelesek az adatrögzítő lapokat minden olyan napon használni, amikor járművet vezetnek. Az adatrögzítő lapot nem szabad a napi munkaidő vége előtt kivenni, hacsak a kivételét egyébként nem engedélyezték. Az adatrögzítő lapot nem lehet hosszabb időtartam rögzítésére használni, mint amilyen időtartamra a használata szól. Ha a gépjárművezető a járműre felszerelt készüléket a járműtől való távolléte miatt nem tudja használni, abban az esetben az egyes időszakokat kézzel, automatikus rögzítéssel vagy más módon olvashatóan és a lap beszennyezése nélkül kell feljegyeznie a lapra. Ha több gépjárművezető utazik a járművön, abban az esetben annak a gépjárművezetőnek az adatrögzítő lapjára kell írni az 1. függelék II. fejezete 1—3. pontjai szerinti adatokat, aki a járművet ténylegesen vezeti.

Source: https://magyarkozlony.hu/hivatalos-lapok/58f98285ef965c4a349c57ddc4045d6ffc91234d/dokumentumok/95bf4dbef2ef52fc3a0e9683e31c7250a8070f41/letoltes